Rogl

A Rogl hoaßt se in Rengschbuach und aa no in a boa andane Fleckan in da Owapfoiz und manchmoi aa in Niedabayern so eppse wia a Einkaufsdüdn, owa aa eppse zum Vabacka vo Guazln, kloane Sachan undsoweida. Und dodabei is wurscht, ob de Rogl aus Blastig oda Babier is.

mini|hochkant|Schbitzrogl für Obst und Gmias
Obst und Gmias werd oft in ana Schbitzrogl aus dickm Babier vakafft. Wer no a oide Bizerba-Wooch kennt (de han so dreieckad gwen), der kennt gwiss aa den Roglhoida an da rechdn Seidn vo dera Wooch.

De Bezeichnung Rogl is massiv vom Aussterm bedroht, und desweng muass ma do scho aufbassn.

 Etymologie 
Rog(e)l is a oids boarisches Woat und hod friaa de Bedeitung "Roin, hohla Zylinda" ghobt, des Verb dazua hod "locka mocha" bedeidd.Geb. Grimm, Deutsches Wörterbuch De heidige Bedeidung is entstandn, wei friaa de Rogln und Stanitzl in da Greißlarei oda vo da Standlfrau beim Vakaffa mid da Hand gmochd bzw. gwickld (groid) woan san. "Stranitzn" kimd meglichaweis ausn Russischn und hoaßt do "Buachseitn"Franz Ringseis: Ringseis' Bayerisches Wörterbuch. In oidn Zeidn hod ma zun Eiwiggln oft Oidbabia (Zeidunga, Buachseitn) heagnumma.

 Synonyme 
Laut Zehetner san de boarischn Begriffe fia "Tüte": "Rog(e)l" und "Gucke/Gugn". "Stranitzn", "Stanize" hod uaspringle de Bedeidung vo dt. "Spitztüte" ghobtLudwig Zehetner, Bairisch DeutschOtto Jungmair: Wörterbuch der oberösterreichischen Volksmundart, des woa aa de Foam, de wos mid da Hand am leichdasdn z Wiggln woa und deshoib friaa am eftasdn vawendd woan is.

In Oidbayern sogt ma fei zu ana Rogl heid moast Stranitzn, Stoanitzn oda Stanitzl, ganz sejdn is da Ausdruck Gugn woan. Des kennd nachad fasd koana mehr. In Östareich song d Leid zu ana Rogl moast Sackerl.

 Galerie 

 Beleg 

Kategorie:Wörterbuchartikel
Kategorie:Behälter